
Keréksebesség szenzor elektromágneses modellezése és validációja

Jelen munka fő célja, hogy megvizsgálja az elektromágneses szimulációk hatékonyságát a keréksebesség szenzorok analízise esetén.
A munka során háromdimenziós, tranziens elektromágneses szimulációkat készítettem egy kereskedelmi program segítségével, amely általános végeselemes módszert használ a Maxwell-egyenletek megoldására. A számítások során a fogazott tárcsa és a vasmag közötti távolságot változtattam a rendelkezésemre álló mérési eredményeknek megfelelően.
A vizsgálatok kimenetele alapján megállapítható, hogy az alkalmazott számítási módszer eredményei átlagosan 12%-ban tértnek el a mérési eredményektől a vizsgált tartományban. A gyakorlatban leggyakrabban alkalmazott résméret esetén ez az eltérés megközelítőleg 8%. Ennek köszönhetően az eljárás megfelelő hatékonysággal alkalmazható a keréksebesség szenzorok, illetve más, hasonló fizikai folyamatokkal rendelkező szerkezetek tervezése és fejlesztése esetén.



